CELEX: 32019D2008
Language: fi
Date: 2019-11-28 00:00:00
Title: Neuvoston Päätös (EU) 2019/2008, annettu 28 päivänä marraskuuta 2019, Kansainvälisen merenkulkujärjestön yleiskokouksen 31. istunnossa Euroopan unionin puolesta otettavasta kannasta hengenpelastuslaitteiden heijastinmateriaalien käyttöä ja asentamista koskevaan päätöslauselmaan A.658(16) tehtävien muutosten hyväksymiseen ja Harmonized System of Survey and Certification ‐järjestelmän (HSSC) katsastusohjeita koskevan päätöslauselman hyväksymiseen

3.12.2019   
               
               
                  FI
               
               
                  Euroopan unionin virallinen lehti
               
               
                  L 312/40
               
            
         NEUVOSTON PÄÄTÖS (EU) 2019/2008,
         annettu 28 päivänä marraskuuta 2019,
         Kansainvälisen merenkulkujärjestön yleiskokouksen 31. istunnossa Euroopan unionin puolesta otettavasta kannasta hengenpelastuslaitteiden heijastinmateriaalien käyttöä ja asentamista koskevaan päätöslauselmaan A.658(16) tehtävien muutosten hyväksymiseen ja Harmonized System of Survey and Certification ‐järjestelmän (HSSC) katsastusohjeita koskevan päätöslauselman hyväksymiseen
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 100 artiklan 2 kohdan yhdessä sen 218 artiklan 9 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Merenkulkualalla toteutettavalla unionin toiminnalla olisi pyrittävä suojelemaan meriympäristöä ja parantamaan meriturvallisuutta.
                  
               
                     (2)
                  
                  
                     Kansainvälisen merenkulkujärjestön, jäljempänä 'IMO', yleiskokouksen 31. istunnossa, jäljempänä 'A 31', 25 päivänä marraskuuta – 4 päivänä joulukuuta 2019 on määrä hyväksyä muutoksia hengenpelastuslaitteiden heijastinmateriaalien käyttöä ja asentamista koskevaan päätöslauselmaan A.658(16), jäljempänä 'päätöslauselma A.658(16)', ja hyväksyä päätöslauselma Harmonized System of Survey and Certification -järjestelmän (HSSC) katsastusohjeista, jäljempänä 'katsastusohjeet'.
                  
               
                     (3)
                  
                  
                     On aiheellista vahvistaa A 31:ssä unionin puolesta otettava kanta, koska muutokset päätöslauselmaan A.658(16) sekä katsastusohjeita koskeva päätöslauselma voivat vaikuttaa ratkaisevasti unionin oikeuden sisältöön eli Euroopan parlamentin ja neuvoston direktiiviin 2014/90/EU (1), komission täytäntöönpanoasetukseen (EU) 2019/1397 (2) ja Euroopan parlamentin ja neuvoston asetukseen (EY) N:o 391/2009 (3).
                  
               
                     (4)
                  
                  
                     Meriturvallisuuskomitea muistutti Lontoossa 5–14 päivänä kesäkuuta 2019 pidetyssä 101. istunnossaan, jäljempänä MSC 101, että se oli edellisessä istunnossaan tarkastellut IMOn asiakirjaa MSC 100/19/4, jossa ehdotetaan muutoksia päätöslauselmaan A.658(16), ja hyväksynyt ilmaisun 'hiilikaari' poistamisen kyseisen päätöslauselman kohdasta 4.10. Meriturvallisuuskomitea oli pyytänyt IMOn sihteeristöä laatimaan asiaa koskevan IMOn yleiskokouksen päätöslauselmaluonnoksen MSC 101:n hyväksyttäväksi, jotta se voitaisiin esittää hyväksymistä varten A 31:ssä (MSC 100/20, 19.14 ja 19.15 kohta). MSC 101 hyväksyi tämän jälkeen luonnoksen IMOn yleiskokouksen päätöslauselmaksi päätöslauselman A.658(16) muuttamisesta.
                  
               
                     (5)
                  
                  
                     Yhdysvallat ja Kansainvälinen luokituslaitosten järjestö esittivät A 31:lle vaihtoehtoisen muutosehdotuksen päätöslauselman A.658(16) kohtaan 4.10 (IMOn asiakirja A 31/10/4).
                  
               
                     (6)
                  
                  
                     IMOn oikeudellisten välineiden täytäntöönpanoa käsittelevä alakomitea, jäljempänä 'alakomitea', muistutti 5. istunnossaan, että se oli edellisessä istunnossaan perustanut HSSC-katsastusohjeiden tarkistusta käsittelevän kirjallista menettelyä käyttävän ryhmän ja vahvistanut ei-tyhjentävän luettelon velvoitteista, jotka perustuvat IMOn oikeudellisten välineiden täytäntöönpanoa koskevan säännöstön, jäljempänä 'III-säännöstö', kannalta merkityksellisiin välineisiin, jotta katsastusohjeiden päivittämistä voidaan jatkaa sisällyttämällä niihin vaatimukset, jotka perustuvat 31 päivänä joulukuuta 2019 tai sitä ennen voimaan tuleviin IMOn oikeudellisten välineiden muutoksiin, niin että katsastusohjeiden muuttamista koskeva luonnos voidaan esittää hyväksyttäväksi A 31:lle. MSC 101 valtuutti sitten alakomitean esittämään työnsä tulokset suoraan A 31:lle, jotta tämä hyväksyisi ne. Alakomitea päätti 6. istunnossaan toimittaa katsastusohjeiden muuttamista koskevan luonnoksen A 31:lle tarkasteltavaksi ja hyväksyttäväksi.
                  
               
                     (7)
                  
                  
                     Unioni ei ole IMOn jäsen eikä asiaa koskevien yleissopimusten eikä säännöstöjen sopimuspuoli. Neuvoston olisi sen vuoksi valtuutettava jäsenvaltiot esittämään A 31:ssä unionin kanta ja ilmaisemaan suostumuksensa tulla A31:n hyväksymien muutosten ja päätöslauselman sitomiksi siltä osin kuin kyseiset muutokset ja kyseinen päätöslauselma kuuluvat unionin yksinomaiseen toimivaltaan,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Kansainvälisen merenkulkujärjestön (IMO) yleiskokouksen 31. istunnossa unionin puolesta otettavana kantana on puoltaa, että hyväksytään
            
                        a)
                     
                     
                        hengenpelastuslaitteiden heijastinmateriaalien käyttöä ja asentamista koskevaan päätöslauselmaan A.658(16) tehtävät muutokset sellaisina kuin ne ovat IMOn asiakirjassa MSC 101/24/Add.1 olevassa liitteessä 27 tai vaihtoehtoisesti IMOn asiakirjassa A 31/10/4 ehdotetut muutokset; ja
                     
                  
                        b)
                     
                     
                        Harmonized System of Survey and Certification -järjestelmän (HSSC) katsastusohjeita koskevan päätöslauselman hyväksyminen ja päätöslauselman A.1120(30) kumoaminen, sellaisena kuin ne on esitetty IMOn asiakirjassa III 6/15/Add.1 olevassa liitteessä 11.
                     
                  
         
            2 artikla
            
               1.   Jäsenvaltiot, jotka ovat kaikki IMOn jäseniä, esittävät 1 artiklassa esitetyn, unionin puolesta otettavan kannan toimien yhdessä unionin etujen mukaisesti.
            
            
               2.   Edellä 1 artiklassa tarkoitettuun kantaan tehtävistä vähäisistä muutoksista voidaan sopia ilman erillistä neuvoston päätöstä.
            
         
         
            3 artikla
            Jäsenvaltiot valtuutetaan ilmaisemaan suostumuksensa tulla 1 artiklan a alakohdassa tarkoitettujen muutosten ja 1 artiklan b alakohdassa tarkoitetun päätöslauselman sitomiksi unionin etujen mukaisesti siltä osin kuin kyseiset muutokset ja kyseinen päätöslauselma kuuluvat unionin yksinomaiseen toimivaltaan.
         
         
            4 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 28 päivänä marraskuuta 2019.
            
               
                  Neuvoston puolesta
               
               
                  Puheenjohtaja
               
               T. HARAKKA
            
         
         
            (1)  Euroopan parlamentin ja neuvoston direktiivi 2014/90/EU, annettu 23 päivänä heinäkuuta 2014, laivavarusteista ja neuvoston direktiivin 96/98/EY kumoamisesta (EUVL L 257, 28.8.2014, s. 146).
         
            (2)  Komission täytäntöönpanoasetus (EU) 2019/1397, annettu 6 päivänä elokuuta 2019, laivavarusteiden suunnittelu-, valmistus- ja suorituskykyvaatimuksista ja testausnormeista sekä täytäntöönpanoasetuksen (EU) 2018/773 kumoamisesta (EUVL L 237, 13.9.2019, s. 1).
         
            (3)  Euroopan parlamentin ja neuvoston asetus (EY) N:o 391/2009, annettu 23 päivänä huhtikuuta 2009, alusten tarkastamis- ja katsastamislaitoksia koskevista yhteisistä säännöistä ja standardeista (EUVL L 131, 28.5.2009, s. 11).